nibzard/narodne-novine-full-text-markdown huggingface dataset:
## Rješenje o imenovanju vršitelja dužnosti ravnatelja Središnjeg registra osiguranika

### NN 29/2012 (7.3.2012.), Rješenje o imenovanju vršitelja dužnosti ravnatelja Središnjeg registra osiguranika

VLADA REPUBLIKE HRVATSKE

708

Na temelju članka 31. stavka 4. Zakona o Vladi Republike Hrvatske (»Narodne novine« broj 150/2011), članka 9. stavka 1. Uredbe o osnivanju Središnjeg registra osiguranika (»Narodne novine« broj 101/99) i članka 19. stavka 2. Statuta Središnjeg registra osiguranika, a u vezi s člankom 44. stavkom 4. Zakona o ustanovama (»Narodne novine« br. 76/93, 29/97, 47/99 i 35/2008), Vlada Republike Hrvatske je na sjednici održanoj 16. veljače 2012. godine donijela

RJEŠENJE

O IMENOVANJU VRŠITELJA DUŽNOSTI RAVNATELJA SREDIŠNJEG REGISTRA OSIGURANIKA

Imenuje se DARIO CULI vršiteljem dužnosti ravnatelja Središnjeg registra osiguranika, do imenovanja ravnatelja na temelju provedenog javnog natječaja.

Klasa: 080-02/12-01/158

Urbroj: 5030115/1-12-01

Zagreb, 16. veljače 2012.

Predsjednik
Zoran Milanović, v. r.

Rješenje, NN 29/2012-708
## Rješenje o razrješenju ravnatelja Fonda za profesionalnu rehabilitaciju i zapošljavanje osoba s invaliditetom

### NN 29/2012 (7.3.2012.), Rješenje o razrješenju ravnatelja Fonda za profesionalnu rehabilitaciju i zapošljavanje osoba s invaliditetom

VLADA REPUBLIKE HRVATSKE

709

Na temelju članka 31. stavka 4. Zakona o Vladi Republike Hrvatske (»Narodne novine« broj 150/2011), članka 11. stavka 2. Uredbe o osnivanju Fonda za profesionalnu rehabilitaciju i zapošljavanje osoba s invaliditetom (»Narodne novine« br. 116/2003, 48/2004 i 68/2008), članka 16. stavka 2. Statuta Fonda za profesionalnu rehabilitaciju i zapošljavanje osoba s invaliditetom i članka 6. stavka 2. Zakona o postupku primopredaje vlasti (»Narodne novine« br. 94/2004, 17/2007 i 91/2010), Vlada Republike Hrvatske je na sjednici održanoj 16. veljače 2012. godine donijela

RJEŠENJE

O RAZRJEŠENJU RAVNATELJA FONDA ZA PROFESIONALNU REHABILITACIJU I ZAPOŠLJAVANJE OSOBA S INVALIDITETOM

Razrješuje se mr. sc. ANTE VUČIĆ dužnosti ravnatelja Fonda za profesionalnu rehabilitaciju i zapošljavanje osoba s invaliditetom.

Klasa: 080-02/12-02/179

Urbroj: 5030115/1-12-01

Zagreb, 16. veljače 2012.

Predsjednik
Zoran Milanović, v. r.

Rješenje, NN 29/2012-709
## Rješenje o imenovanju vršitelja dužnosti ravnatelja Fonda za profesionalnu rehabilitaciju i zapošljavanje osoba s invaliditetom

### NN 29/2012 (7.3.2012.), Rješenje o imenovanju vršitelja dužnosti ravnatelja Fonda za profesionalnu rehabilitaciju i zapošljavanje osoba s invaliditetom

VLADA REPUBLIKE HRVATSKE

710

Na temelju članka 31. stavka 4. Zakona o Vladi Republike Hrvatske (»Narodne novine« broj 150/2011), članka 11. stavka 2. Uredbe o osnivanju Fonda za profesionalnu rehabilitaciju i zapošljavanje osoba s invaliditetom (»Narodne novine« br. 116/2003, 48/2004 i 68/2008) i članka 16. stavka 2. Statuta Fonda za profesionalnu rehabilitaciju i zapošljavanje osoba s invaliditetom, a u vezi s člankom 44. stavkom 4. Zakona o ustanovama (»Narodne novine« br. 76/93, 29/97, 47/99 i 35/2008), Vlada Republike Hrvatske je na sjednici održanoj 16. veljače 2012. godine donijela

RJEŠENJE

O IMENOVANJU VRŠITELJA DUŽNOSTI RAVNATELJA FONDA ZA PROFESIONALNU REHABILITACIJU I ZAPOŠLJAVANJE OSOBA S INVALIDITETOM

Imenuje se mr. sc. ANTE VUČIĆ vršiteljem dužnosti ravnatelja Fonda za profesionalnu rehabilitaciju i zapošljavanje osoba s invaliditetom, do imenovanja ravnatelja na temelju provedenog javnog natječaja.

Klasa: 080-02/12-01/159

Urbroj: 5030115/1-12-01

Zagreb, 16. veljače 2012.

Predsjednik
Zoran Milanović, v. r.

Rješenje, NN 29/2012-710
## Rješenje o razrješenju ravnateljice Agencije za osiguranje radničkih potraživanja u slučaju stečaja poslodavca

### NN 29/2012 (7.3.2012.), Rješenje o razrješenju ravnateljice Agencije za osiguranje radničkih potraživanja u slučaju stečaja poslodavca

VLADA REPUBLIKE HRVATSKE

711

Na temelju članka 31. stavka 4. Zakona o Vladi Republike Hrvatske (»Narodne novine« broj 150/2011), članka 11. stavka 2. Zakona o osiguranju potraživanja radnika u slučaju stečaja poslodavca (»Narodne novine« broj 86/2008), članka 22. stavka 2. Statuta Agencije za osiguranje radničkih potraživanja u slučaju stečaja poslodavca (»Narodne novine« broj 50/2009) i članka 6. stavka 2. Zakona o postupku primopredaje vlasti (»Narodne novine« br. 94/2004, 17/2007 i 91/2010), Vlada Republike Hrvatske je na sjednici održanoj 16. veljače 2012. godine donijela

RJEŠENJE

O RAZRJEŠENJU RAVNATELJICE AGENCIJE ZA OSIGURANJE RADNIČKIH POTRAŽIVANJA U SLUČAJU STEČAJA POSLODAVCA

Razrješuje se VESNA VITEZ dužnosti ravnateljice Agencije za osiguranje radničkih potraživanja u slučaju stečaja poslodavca.

Klasa: 080-02/12-02/180

Urbroj: 5030115/1-12-01

Zagreb, 16. veljače 2012.

Predsjednik
Zoran Milanović, v. r.

Rješenje, NN 29/2012-711
## Rješenje o imenovanju vršiteljice dužnosti ravnatelja Agencije za osiguranje radničkih potraživanja u slučaju stečaja poslodavca

### NN 29/2012 (7.3.2012.), Rješenje o imenovanju vršiteljice dužnosti ravnatelja Agencije za osiguranje radničkih potraživanja u slučaju stečaja poslodavca

VLADA REPUBLIKE HRVATSKE

712

Na temelju članka 31. stavka 4. Zakona o Vladi Republike Hrvatske (»Narodne novine« broj 150/2011), članka 11. stavka 2. Zakona o osiguranju potraživanja radnika u slučaju stečaja poslodavca (»Narodne novine« broj 86/2008) i članka 22. stavka 2. Statuta Agencije za osiguranje radničkih potraživanja u slučaju stečaja poslodavca (»Narodne novine« broj 50/2009), a u vezi s člankom 44. stavkom 4. Zakona o ustanovama (»Narodne novine« br. 76/93, 29/97, 47/99 i 35/2008), Vlada Republike Hrvatske je na sjednici održanoj 16. veljače 2012. godine donijela

RJEŠENJE

O IMENOVANJU VRŠITELJICE DUŽNOSTI RAVNATELJA AGENCIJE ZA OSIGURANJE RADNIČKIH POTRAŽIVANJA U SLUČAJU STEČAJA POSLODAVCA

Imenuje se VESNA VITEZ vršiteljicom dužnosti ravnatelja Agencije za osiguranje radničkih potraživanja u slučaju stečaja poslodavca, do imenovanja ravnatelja na temelju provedenog javnog natječaja.

Klasa: 080-02/12-01/160

Urbroj: 5030115/1-12-01

Zagreb, 16. veljače 2012.

Predsjednik
Zoran Milanović, v. r.

Rješenje, NN 29/2012-712
## Rješenje o razrješenju privremenog upravitelja Zaklade "Hrvatska za djecu"

### NN 29/2012 (7.3.2012.), Rješenje o razrješenju privremenog upravitelja Zaklade "Hrvatska za djecu"

VLADA REPUBLIKE HRVATSKE

713

Na temelju članka 31. stavka 4. Zakona o Vladi Republike Hrvatske (»Narodne novine« broj 150/2011) i članka 22. stavka 1. Zakona o Zakladi »Hrvatska za djecu« (»Narodne novine« br. 129/2008 i 145/2010), Vlada Republike Hrvatske je na sjednici održanoj 16. veljače 2012. godine donijela

RJEŠENJE

O RAZRJEŠENJU PRIVREMENOG UPRAVITELJA ZAKLADE »HRVATSKA ZA DJECU«

Razrješuje se mr. sc. STJEPAN ADANIĆ dužnosti privremenog upravitelja Zaklade »Hrvatska za djecu«.

Klasa: 080-02/12-02/181

Urbroj: 5030115/1-12-01

Zagreb, 16. veljače 2012.

Predsjednik
Zoran Milanović, v. r.

Rješenje, NN 29/2012-713
## Rješenje o imenovanju privremene upraviteljice Zaklade "Hrvatska za djecu"

### NN 29/2012 (7.3.2012.), Rješenje o imenovanju privremene upraviteljice Zaklade "Hrvatska za djecu"

VLADA REPUBLIKE HRVATSKE

714

Na temelju članka 31. stavka 4. Zakona o Vladi Republike Hrvatske (»Narodne novine« broj 150/2011) i članka 22. stavka 1. Zakona o Zakladi »Hrvatska za djecu" (»Narodne novine« br. 129/2008 i 145/2010), Vlada Republike Hrvatske je na sjednici održanoj 16. veljače 2012. godine donijela

RJEŠENJE

O IMENOVANJU PRIVREMENE UPRAVITELJICE ZAKLADE »HRVATSKA ZA DJECU«

Imenuje se JASNA ĆURKOVIĆ KELAVA, dr. med., privremenom upraviteljicom Zaklade »Hrvatska za djecu«.

Klasa: 080-02/12-01/161

Urbroj: 5030115/1-12-01

Zagreb, 16. veljače 2012.

Predsjednik
Zoran Milanović, v. r.

Rješenje, NN 29/2012-714
## Rješenje o razrješenju predsjednika i članova Uprave Državne agencije za osiguranje štednih uloga i sanaciju banaka

### NN 29/2012 (7.3.2012.), Rješenje o razrješenju predsjednika i članova Uprave Državne agencije za osiguranje štednih uloga i sanaciju banaka

VLADA REPUBLIKE HRVATSKE

715

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 11. stavka 1. Zakona o Državnoj agenciji za osiguranje štednih uloga i sanaciju banaka (»Narodne novine«, br. 44/94, 79/98, 19/99, 35/2000, 60/2004 i 12/2012), Vlada Republike Hrvatske je na sjednici održanoj 16. veljače 2012. godine donijela

RJEŠENJE

O RAZRJEŠENJU PREDSJEDNIKA I ČLANOVA UPRAVE DRŽAVNE AGENCIJE ZA OSIGURANJE ŠTEDNIH ULOGA I SANACIJU BANAKA

1. Razrješuje se PETAR ČOBANKOVIĆ dužnosti predsjednika Uprave Državne agencije za osiguranje štednih uloga i sanaciju banaka.

2. Razrješuju se dužnosti članovi Uprave Državne agencije za osiguranje štednih uloga i sanaciju banaka:

– mr. sc. MARTINA DALIĆ

– mr. sc. ĐURO POPIJAČ.

Klasa: 080-02/12-02/183

Urbroj: 5030115/1-12-01

Zagreb, 16. veljače 2012.

Predsjednik
Zoran Milanović, v. r.

Rješenje, NN 29/2012-715
## Rješenje o imenovanju predsjednika, zamjenika predsjednika i članova Uprave Državne agencije za osiguranje štednih uloga i sanaciju banaka

### NN 29/2012 (7.3.2012.), Rješenje o imenovanju predsjednika, zamjenika predsjednika i članova Uprave Državne agencije za osiguranje štednih uloga i sanaciju banaka

VLADA REPUBLIKE HRVATSKE

716

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 11. stavka 1. Zakona o Državnoj agenciji za osiguranje štednih uloga i sanaciju banaka (»Narodne novine«, br. 44/94, 79/98, 19/99, 35/2000, 60/2004 i 12/2012), Vlada Republike Hrvatske je na sjednici održanoj 16. veljače 2012. godine donijela

RJEŠENJE

O IMENOVANJU PREDSJEDNIKA, ZAMJENIKA PREDSJEDNIKA I ČLANOVA UPRAVE DRŽAVNE AGENCIJE ZA OSIGURANJE ŠTEDNIH ULOGA I SANACIJU BANAKA

1. Imenuje se RADIMIR ČAČIĆ, prvi potpredsjednik Vlade Republike Hrvatske i ministar gospodarstva, predsjednikom Uprave Državne agencije za osiguranje štednih uloga i sanaciju banaka, po položaju.

2. Imenuje se SLAVKO LINIĆ, ministar financija, zamjenikom predsjednika Uprave Državne agencije za osiguranje štednih uloga i sanaciju banaka, po položaju.

3. Za članove Uprave Državne agencije za osiguranje štednih uloga i sanaciju banaka, imenuju se, po položaju:

– SRĐAN GJURKOVIĆ, predsjednik Odbora za financije i državni proračun Hrvatskoga sabora

– IGOR RAĐENOVIĆ, predsjednik Odbora za gospodarstvo Hrvatskoga sabora.

Klasa: 080-02/12-01/163

Urbroj: 5030115/1-12-01

Zagreb, 16. veljače 2012.

Predsjednik
Zoran Milanović, v. r.

Rješenje, NN 29/2012-716
## Rješenje o imenovanju zamjenika predstavnika Vlade Republike Hrvatske u Gospodarsko-socijalno vijeće

### NN 29/2012 (7.3.2012.), Rješenje o imenovanju zamjenika predstavnika Vlade Republike Hrvatske u Gospodarsko-socijalno vijeće

VLADA REPUBLIKE HRVATSKE

717

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 7. Sporazuma o osnivanju Gospodarsko-socijalnog vijeća (»Narodne novine«, broj 18/2012), Vlada Republike Hrvatske je na sjednici održanoj 16. veljače 2012. godine donijela

RJEŠENJE

O IMENOVANJU ZAMJENIKA PREDSTAVNIKA VLADE REPUBLIKE HRVATSKE U GOSPODARSKO--SOCIJALNO VIJEĆE

Imenuje se BOŽIDAR ŠTUBELJ zamjenikom predstavnika Vlade Republike Hrvatske u Gospodarsko-socijalno vijeće.

Klasa: 080-02/12-01/58

Urbroj: 5030115/1-12-03

Zagreb, 16. veljače 2012.

Predsjednik
Zoran Milanović, v. r.

Rješenje, NN 29/2012-717
## Rješenje o imenovanju supredsjedatelja međuvladine hrvatsko-ruske Komisije za trgovinsko-gospodarsku i znanstveno-tehničku suradnju

### NN 29/2012 (7.3.2012.), Rješenje o imenovanju supredsjedatelja međuvladine hrvatsko-ruske Komisije za trgovinsko-gospodarsku i znanstveno-tehničku suradnju

VLADA REPUBLIKE HRVATSKE

718

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 3. stavka 1. Sporazuma između Vlade Republike Hrvatske i Vlade Ruske Federacije, o osnivanju međuvladine hrvatsko-ruske Komisije za trgovinsko-
-gospodarsku i znanstveno-tehničku suradnju (»Narodne novine –
Medunarodni ugovori«, broj 7/93), Vlada Republike Hrvatske je na sjednici održanoj 16. veljače 2012. godine donijela

RJEŠENJE

O IMENOVANJU SUPREDSJEDATELJA MEĐUVLADINE HRVATSKO-RUSKE KOMISIJE ZA TRGOVINSKO-GOSPODARSKU I ZNANSTVENO-
-TEHNIČKU SURADNJU

Imenuje se RADIMIR ČAČIĆ supredsjedateljem međuvladine hrvatsko-ruske Komisije za trgovinsko-gospodarsku i znanstveno--tehničku suradnju.

Klasa: 080-02/12-01/166

Urbroj: 5030115/1-12-01

Zagreb, 16. veljače 2012.

Predsjednik
Zoran Milanović, v. r.

Rješenje, NN 29/2012-718
## Rješenje o razrješenju predsjednika i članova Upravnog vijeća Agencije za javno-privatno partnerstvo

### NN 29/2012 (7.3.2012.), Rješenje o razrješenju predsjednika i članova Upravnog vijeća Agencije za javno-privatno partnerstvo

VLADA REPUBLIKE HRVATSKE

719

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 28. stavka 3. Zakona o javno-privatnom partnerstvu (»Narodne novine«, br. 129/2008 i 55/2011), Vlada Republike Hrvatske je na sjednici održanoj 16. veljače 2012. godine donijela

RJEŠENJE

O RAZRJEŠENJU PREDSJEDNIKA I ČLANOVA UPRAVNOG VIJEĆA AGENCIJE ZA JAVNO-
-PRIVATNO PARTNERSTVO

1. Razrješuje se DOMAGOJ MILOŠEVIĆ dužnosti predsjednika Upravnog vijeća Agencije za javno-privatno partnerstvo.

2. Razrješuju se dužnosti članovi Upravnog vijeća Agencije za javno-privatno partnerstvo:

– mr. sc. ĐURO POPIJAČ

– mr. sc. MARTINA DALIĆ

– BRANKO BAČIĆ

– DRAŽEN BOŠNJAKOVIĆ.

Klasa: 080-02/12-02/185

Urbroj: 5030115/1-12-01

Zagreb, 16. veljače 2012.

Predsjednik
Zoran Milanović, v. r.

Rješenje, NN 29/2012-719
## Rješenje o imenovanju predsjednika i članova Upravnog vijeća Agencije za javno-privatno partnerstvo

### NN 29/2012 (7.3.2012.), Rješenje o imenovanju predsjednika i članova Upravnog vijeća Agencije za javno-privatno partnerstvo

VLADA REPUBLIKE HRVATSKE

720

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 28. stavka 3. Zakona o javno-privatnom partnerstvu (»Narodne novine«, br. 129/2008 i 55/2011), Vlada Republike Hrvatske je na sjednici održanoj 16. veljače 2012. godine donijela

RJEŠENJE

O IMENOVANJU PREDSJEDNIKA I ČLANOVA UPRAVNOG VIJEĆA AGENCIJE ZA JAVNO-
-PRIVATNO PARTNERSTVO

1. Imenuje se RADIMIR ČAČIĆ, prvi potpredsjednik Vlade Republike Hrvatske i ministar gospodarstva, predsjednikom Upravnog vijeća Agencije za javno-privatno partnerstvo.

2. Za članove Upravnog vijeća Agencije za javno-privatno partnerstvo, imenuju se, po položaju:

– SLAVKO LINIĆ, ministar financija

– IVAN VRDOLJAK, ministar graditeljstva i prostornoga uređenja

– ORSAT MILJENIĆ, ministar pravosuđa.

Klasa: 080-02/12-01/167

Urbroj: 5030115/1-12-01

Zagreb, 16. veljače 2012.

Predsjednik
Zoran Milanović, v. r.

Rješenje, NN 29/2012-720
## Rješenje o razrješenju predsjednika i članova Upravnog vijeća Kliničkog bolničkog centra Sestre milosrdnice, Zagreb

### NN 29/2012 (7.3.2012.), Rješenje o razrješenju predsjednika i članova Upravnog vijeća Kliničkog bolničkog centra Sestre milosrdnice, Zagreb

VLADA REPUBLIKE HRVATSKE

721

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 57. stavka 4. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011, 84/2011 i 12/2012), Vlada Republike Hrvatske je na sjednici održanoj 16. veljače 2012. godine donijela

RJEŠENJE

O RAZRJEŠENJU PREDSJEDNIKA I ČLANOVA UPRAVNOG VIJEĆA KLINIČKOG BOLNIČKOG CENTRA SESTRE MILOSRDNICE, ZAGREB

1. Razrješuje se prof. dr. sc. TONĆI LAZIBAT dužnosti predsjednika Upravnog vijeća Kliničkog bolničkog centra Sestre milosrdnice, Zagreb.

2. Razrješuju se dužnosti članovi Upravnog vijeća Kliničkog bolničkog centra Sestre milosrdnice, Zagreb:

– prof. dr. sc. SLAVKO OREŠKOVIĆ

– prof. dr. sc. MARKO TURIĆ.

Klasa: 080-02/12-02/186

Urbroj: 5030115/1-12-01

Zagreb, 16. veljače 2012.

Predsjednik
Zoran Milanović, v. r.

Rješenje, NN 29/2012-721
## Rješenje o imenovanju predsjednika i članova Upravnog vijeća Kliničkog bolničkog centra Sestre milosrdnice, Zagreb

### NN 29/2012 (7.3.2012.), Rješenje o imenovanju predsjednika i članova Upravnog vijeća Kliničkog bolničkog centra Sestre milosrdnice, Zagreb

VLADA REPUBLIKE HRVATSKE

722

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 57. stavka 4. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011, 84/2011 i 12/2012), Vlada Republike Hrvatske je na sjednici održanoj 16. veljače 2012. godine donijela

RJEŠENJE

O IMENOVANJU PREDSJEDNIKA I ČLANOVA UPRAVNOG VIJEĆA KLINIČKOG BOLNIČKOG CENTRA SESTRE MILOSRDNICE, ZAGREB

1. Imenuje se mr. sc. MARIJAN CESARIK, dr. med., predsjednikom Upravnog vijeća Kliničkog bolničkog centra Sestre milosrdnice, Zagreb.

2. Za članove Upravnog vijeća Kliničkog bolničkog centra Sestre milosrdnice, Zagreb, imenuju se:

– mr. SANJA OŽIĆ

– prof. dr. sc. NADAN RUSTEMOVIĆ.

Klasa: 080-02/12-01/169

Urbroj: 5030115/1-12-01

Zagreb, 16. veljače 2012.

Predsjednik
Zoran Milanović, v. r.

Rješenje, NN 29/2012-722
## Pravilnik o izmjeni i dopuni Pravilnika o dragovoljnom služenju vojnog roka

### NN 29/2012 (7.3.2012.), Pravilnik o izmjeni i dopuni Pravilnika o dragovoljnom služenju vojnog roka

MINISTARSTVO OBRANE

725

Na temelju članka 39.a stavka 6. Zakona o obrani (»Narodne novine«, broj 33/02, 58/02, 76/07 i 153/09), donosim

PRAVILNIK

O IZMJENI I DOPUNI PRAVILNIKA O DRAGOVOLJNOM SLUŽENJU VOJNOG ROKA

Članak 1.

U Pravilniku o dragovoljnom služenju vojnog roka (»Narodne novine«, broj 70/08, 97/09 i 135/10) u članku 22. stavku 1. alineji 2. riječi: »u visini 80%« zamjenjuje se riječima: »u visini 36%«.

Članak 2.

U članku 29. stavku 2. iza riječi »ročnika,« dodaju se riječi: »troškove prijevoza za povratak s dragovoljnog služenja vojnog roka,«.

Članak 3.

Ovaj Pravilnik stupa na snagu danom objave u »Narodnim novinama«.

Klasa: 023-03/12-04/4
Urbroj: 512-01-12-2
Zagreb, 27. veljače 2012.

Ministar
Ante Kotromanović, v. r.

Pravilnik, NN 29/2012-725
## Pravilnik o izmjeni Pravilnika o naknadama za dežurstva sudaca, državnih odvjetnika i zamjenika državnih odvjetnika

### NN 29/2012 (7.3.2012.), Pravilnik o izmjeni Pravilnika o naknadama za dežurstva sudaca, državnih odvjetnika i zamjenika državnih odvjetnika

MINISTARSTVO PRAVOSUĐA

727

Na temelju članka 99. Zakona o sudovima (»Narodne novine« 150/05, 16/07, 113/08, 153/09, 116/10 i 27/11) i članka 123. Zakona o državnom odvjetništvu (»Narodne novine« 153/09, 116/10, 145/10 i 57/11), donosim

PRAVILNIK

O IZMJENI PRAVILNIKA O NAKNADAMA ZA DEŽURSTVA SUDACA, DRŽAVNIH ODVJETNIKA I ZAMJENIKA DRŽAVNIH ODVJETNIKA

Članak 1.

U Pravilniku o naknadama za dežurstva sudaca, državnih odvjetnika i zamjenika državnih odvjetnika (»Narodne novine« br. 116/11) u članku 8. stavak 3. mijenja se i glasi:

»U slučaju kada je sudac, državni odvjetnik ili zamjenik državnog odvjetnika za vrijeme pasivnog dežurstva ili nakon završetka aktivnog dežurstva koje je trajalo kraće od 12 sati radnim danom, odnosno 24 sata neradnim danom, morao obaviti dokaznu ili drugu radnju koja ne trpi odgodu izlaskom na očevid ili doći radi obavljanja tih radnji u sud, državno odvjetništvo ili prostorije policije odnosno prostorije drugog državnog tijela, sudac, državni odvjetnik odnosno zamjenik državnog odvjetnika ima pravo na naknadu iz članka 3. i 6. stavak 1. ovoga Pravilnika za onoliko sati koliko je radi provođenja dokazne ili druge radnje bio odsutan iz svoje kuće odnosno stana.«

Članak 2.

Ove izmjene Pravilnika stupaju na snagu osmoga dana od dana objave u »Narodnim novinama«.

Klasa: 701-01//12-01/197

Urbroj: 514-02-12-3

Zagreb, 29. veljače 2012.

Ministar
Orsat Miljenić, v. r.

Pravilnik, NN 29/2012-727
## Naredba o izmjeni Naredbe o zaštiti riba i drugih morskih organizama

### NN 29/2012 (7.3.2012.), Naredba o izmjeni Naredbe o zaštiti riba i drugih morskih organizama

MINISTARSTVO POLJOPRIVREDE

729

Na temelju članka 14. stavka 1. točke 4. i 5. i čl. 16. Zakona o morskom ribarstvu (»Narodne novine«, br. 56/2010., 127/2010. i 55/2011.), ministar poljoprivrede donosi

NAREDBU

O IZMJENI NAREDBE O ZAŠTITI RIBA I DRUGIH MORSKIH ORGANIZAMA

I.

U Naredbi o zaštiti riba i drugih morskih organizama (»Narodne novine«, br. 63/2010., 68/2010., 145/2010. i 18/2012.) u glavi VI., stavku 1. podtočki 1., alineji 4. riječi: »15. veljače«, zamjenjuju se riječima: »1. travnja«.

II.

Ova Naredba stupa na snagu danom objave u »Narodnim novinama«.

Klasa: 011-02/12-01/14

Urbroj: 525-08-1-0323/12-3

Zagreb, 28. veljače 2012.

Ministar
Tihomir Jakovina, v. r.

Naredba, NN 29/2012-729
## Izmjena Upisnika dobavljača šumskog reprodukcijskog materijala tijekom 2011. godine

### NN 29/2012 (7.3.2012.), Izmjena Upisnika dobavljača šumskog reprodukcijskog materijala tijekom 2011. godine

MINISTARSTVO POLJOPRIVREDE

731

Ministarstvo poljoprivrede na temelju članka 6. stavka 4. Pravilnika o uvjetima i načinu upisa u Upisnik dobavljača šumskog reprodukcijskog materijala (»Narodne novine« broj 4/11 i 58/11) objavljuje

IZMJENU

UPISNIKA DOBAVLJAČA ŠUMSKOG REPRODUKCIJSKOG MATERIJALA TIJEKOM
2011. GODINE

I. U Upisnik dobavljača šumskog reprodukcijskog materijala upisani su:

1. Abies d.o.o., sa sjedištem u Križevcima, Ulica kralja Tomislava 78, pod upisnim brojem: HR-ABI-44411,

2. »Baumax Zagreb« d.o.o., sa sjedištem u Zagrebu, Velimira Škorpika 11, pod upisnim brojem HR-BMX-70002,

3. Sunčane šume d.o.o., sa sjedištem u Đakovu, Ul. pape Ivana Pavla II br. 7, pod upisnim brojem HR-SUŠ-44003.

Klasa: 011-02/12-02/5

Urbroj: 525/0145-12-2

Zagreb, 20. veljače 2012.

Ministar
Tihomir Jakovina, v. r.

Izmjene i dopune, NN 29/2012-731
## Pravilnik o dopuni Pravilnika o mjerilima za određivanje cijena ortopedskih i drugih pomagala

### NN 29/2012 (7.3.2012.), Pravilnik o dopuni Pravilnika o mjerilima za određivanje cijena ortopedskih i drugih pomagala

MINISTARSTVO ZDRAVLJA

732

Na temelju članka 47. stavka 3. Zakona o medicinskim proizvodima (»Narodne novine«, broj 67/2008 i 124/2011) ministar zdravlja donosi

PRAVILNIK

O DOPUNI PRAVILNIKA O MJERILIMA ZA ODREĐIVANJE CIJENA ORTOPEDSKIH I DRUGIH POMAGALA

Članak 1.

U Pravilniku o mjerilima za određivanje cijena ortopedskih i drugih pomagala (»Narodne novine«, broj 138/2009) iza članka 16. dodaje se članak 16. a koji glasi:

»Članak 16. a

U slučaju kada su cijene pomagala iz Popisa pomagala Zavoda utvrđene u iznosu višem od cijena pomagala na tržištu, Zavod može predložiti niže cijene koje bi bile usklađene s cijenama pomagala na tržištu.

Na predložene cijene iz stavka 1. ovoga članka Zavod traži suglasnost pravne ili fizičke osobe iz članka 3. stavka 1. ovoga Pravilnika za pomagala koja se nalaze na Popisu pomagala Zavoda za koja je predložena niža cijena.

Pravne i fizičke osobe iz stavka 2. ovoga članka obvezne su u roku od 15 dana očitovati se Zavodu o predloženoj cijeni pomagala.

Pomagala pravnih i fizičkih osoba iz stavka 3. ovoga članka koje ne prihvate predloženu cijenu brišu se s Popisa pomagala Zavoda.«

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/12-02/22

Urbroj: 534-07-1-1/1-12-2

Zagreb, 2. ožujka 2012.

Ministar
prof. dr. sc. Rajko Ostojić, dr. med., v. r.

Pravilnik, NN 29/2012-732
## Odluka o usklađenju sredstava jamstvenog pologa za 2011. godinu

### NN 29/2012 (7.3.2012.), Odluka o usklađenju sredstava jamstvenog pologa za 2011. godinu

HRVATSKA AGENCIJA ZA NADZOR FINANCIJSKIH USLUGA

735

Na temelju odredbi članka 15. stavka 1. točke I. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« broj 140/05 i 12/12) primjenom odredbi članka 56. stavka 4. Zakona o obveznim i dobrovoljnim mirovinskim fondovima (»Narodne novine« broj 49/99, 63/00, 103/03, 177/04, 71/07, 124/10 i 114/11), Upravno vijeće Hrvatske agencije za nadzor financijskih usluga, na sjednici održanoj 1. ožujka 2012. donijelo je

ODLUKU

O USKLAĐENJU SREDSTAVA JAMSTVENOG POLOGA ZA 2011. GODINU

Članak 1.

(1) Obvezno mirovinsko društvo dužno je za svakih deset tisuća članova iznad pedeset tisuća članova obveznog fonda na račun jamstvenog pologa uplatiti milijun kuna.

(2) Sredstva jamstvenog pologa iz članka I. ove Odluke usklađuju se prema indeksu potrošačkih cijena za 2011. godinu na temelju podataka Državnog zavoda za statistiku na način da se iznos sredstava jamstvenog pologa na dan 31. prosinca 2011., koje je obvezno mirovinsko društvo ovisno o broju članova dužno držati na računu jamstvenog pologa, pomnoži s koeficijentom potrošačkih cijena.

(3) Državni zavod za statistiku objavio je indeks potrošačkih cijena koji za 2011. iznosi 102,1 pa je koeficijent iz stavka 2. ovoga članka 1,021.

(4) Usklađenje sredstava jamstvenog pologa prema indeksu potrošačkih cijena za 2011. godinu obvezno mirovinsko društvo dužno je izvršiti kunskom uplatom iznosa iz stavka 2. ovoga članka na račun jamstvenog pologa u roku 15 dana od dana stupanja na snagu ove Odluke.

(5) Obvezno mirovinsko društvo dužno je Agenciji dostaviti dokaze o stanju sredstava računa jamstvenog pologa na dan 3I. prosinca 2011. i uplati izvršenoj u skladu s ovom Odlukom.

Članak 2.

Ova Odluka stupa na snagu danom objave u »Narodnim novinama«.

Klasa: 011-02/12-04/4

Urbroj: 326-01-12-1

Zagreb, 1. ožujka 2012.

Predsjednik
Upravnog vijeća
Petar-Pierre Matek, v. r.

Odluka, NN 29/2012-735
## Pravilnik o izmjenama i dopunama Pravilnika Hrvatskog autokluba o organiziranju i provođenju vozačkih ispita

### NN 29/2012 (7.3.2012.), Pravilnik o izmjenama i dopunama Pravilnika Hrvatskog autokluba o organiziranju i provođenju vozačkih ispita

HRVATSKI AUTOKLUB

738

Na temelju članka 206. stavka 5. Zakona o sigurnosti prometa na cestama (»Narodne novine«, broj: 67/08., 48/2010. i 74/2011. u daljnjem tekstu: Zakon) i Pravilnika o načinu obavljanja i organiziranja vozačkih ispita te načinu izdavanja i oduzimanja dopuštenja ovlaštenom ispitivaču (»Narodne novine«, broj: 141/2011.) Upravni odbor Hrvatskog autokluba na svojoj 45. sjednici održanoj 28. veljače 2012. donio je

PRAVILNIK

O IZMJENAMA I DOPUNAMA PRAVILNIKA HRVATSKOG AUTOKLUBA O ORGANIZIRANJU I PROVOĐENJU VOZAČKIH ISPITA

Članak 1.

U Pravilniku Hrvatskog autokluba o organiziranju i provođenju vozačkih ispita (»Narodne novine«, broj 33/2009.) u članku 1. stavak 2. iza riječi »broj 155/08« dodaju se i riječi »i 141/2011«.

U članku 1. iza stavka 2. dodaje se stavak 3. koji glasi:

»(3) Ovaj Pravilnik sadrži odredbe koje su u skladu sa sljedećim aktom Europske unije: Direktiva 2006/126/EZ Europskog parlamenta i Vijeća o vozačkim dozvolama (obnova) (SL, L 403, 30. 12. 2006.).«.

Članak 2.

U cijelom tekstu Pravilnika Hrvatskog autokluba o organiziranju i provođenju vozačkih ispita (»Narodne novine«, broj 33/2009.), oznaka kategorije »M« zamjenjuje se oznakom kategorije »AM«, a ispred oznake kategorije: »D, D+E« dodaju se oznake kategorija: D1, D1+E«.

Članak 3.

U članku 13. stavak 2. riječi »broj 155/08« zamjenjuje se riječima »broj 141/2011«.

Članak 4.

U članku 23. stavak 1. iza riječi »medicinske sestre/medicinskog tehničara« dodaju se riječi »te primalje«.

Članak 5.

U članku 30. iza stavka 1. dodaje se novi stavak 2. koji glasi:

»Ovlašteni ispitivač kandidatu koji je položio ispit za upravljanje vozilom na vozilu bez papučice spojke (ili poluge ručnog mjenjača) za kategorije A1, A2, A, AM, B ili B+E taj podatak upisuje u uvjerenje o položenom vozačkom ispitu.«.

Dosadašnji stavak 2. postaje stavak 3.

Članak 6.

Ovaj Pravilnik stupa na snagu osmog dana od dana objave u »Narodnim novinama«.

Broj: 006-30/2012-2/2012-1/5

Zagreb, 28. veljače 2012.

Predsjednik
Ivo Bikić, dipl. iur., v. r.

Pravilnik, NN 29/2012-738
## Odluka o izmjeni i dopuni Odluke o općinskim porezima Općine Bilje

### NN 29/2012 (7.3.2012.), Odluka o izmjeni i dopuni Odluke o općinskim porezima Općine Bilje

OPĆINA BILJE

739

Na temelju članka 30. Zakona o financiranju jedinica lokalne i područne (regionalne) samouprave (»Narodne novine« br. 117/93, 69/97, 33/00, 73/00, 127/00, 59/01, 107/01, 117/01, 150/02, 147/03, 132/06 i 26/07 – Odluka Ustavnog suda RH i 73/08) i članka 31. Statuta Općine Bilje (»Službeni glasnik« Općine Bilje, broj: 05/09), Općinsko vijeće Općine Bilje na svojoj 32. sjednici održanoj 13. 2. 2012. god., donosi

ODLUKU

O IZMJENI I DOPUNI ODLUKE O OPĆINSKIM POREZIMA

Članak 1.

Članak 2. Odluke o općinskim porezima (»Službeni glasnik« Općine Bilje, br.: 6/01. i 7/01.) mijenja se i glasi:

1. porez na potrošnju

2. porez na kuće za odmor

3. porez na tvrtku odnosno naziv

4. porez na korištenje javnih površina

5. prirez porezu na dohodak

Članak 2.

Briše se podnaslov IV. POREZ NA NEOBRAĐENO OBRADIVO POLJOPRIVREDNO ZEMLJIŠTE i članci 5., 6., 7., 8., 9.

Članak 3.

Briše se podnaslov V. POREZI NA KORIŠTENJE PODUZETNIČKE NEKRETNINE i članci: 11., 12. i 13.

Članak 4.

Briše se podnaslov VI. POREZ NA NEIZGRAĐENO GRAĐEVINSKO ZEMLJIŠTE i članci: 14., 15. i 16.

Članak 5.

U članku 21. točka 5. mijenja se na način tako da sada glasi:

»ugostiteljske vrtove po m2:

u vremenu od 15. 3. – 15.10.             4,00 kn mjesečno

u vremenu od 15. 10. – 15. 3.            2,00 kn mjesečno,

a iza broja 7. dodaje se

»8. postavljanje reklamnih panoa – tabli 20% godišnje od iznosa godišnjeg zakupa.«

Članak 6.

Ova Odluka stupa na snagu osmog dana od dana objave u »Službenom glasniku« Općine Bilje, a objavit će se i u »Narodnim novinama«.

Klasa: 410-19/01-01/2

Urbroj: 2100/02-12-5

Bilje, 13. veljače 2012.

Predsjednik
Općinskog vijeća
Željko Cickaj, v. r.

Odluka, NN 29/2012-739
## Odluka o postavljanju Drage Štambuka, izvanrednog i opunomoćenog veleposlanika Republike Hrvatske u Saveznoj Republici Brazil, sa sjedištem u Braziliji, za izvanrednog i opunomoćenog veleposlanika Republike Hrvatske u Bolivarskoj Republici Venezueli sa sjedištem u Braziliji

### NN 30/2012 (9.3.2012.), Odluka o postavljanju Drage Štambuka, izvanrednog i opunomoćenog veleposlanika Republike Hrvatske u Saveznoj Republici Brazil, sa sjedištem u Braziliji, za izvanrednog i opunomoćenog veleposlanika Republike Hrvatske u Bolivarskoj Republici Venezueli sa sjedištem u Braziliji

PREDSJEDNIK REPUBLIKE HRVATSKE

741

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 22. Zakona o vanjskim poslovima (»Narodne novine«, broj 48/96), točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/10-01/42, urbroj: 5030115/1-12-03 od 22. veljače 2012., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

DRAGO ŠTAMBUK, izvanredni i opunomoćeni veleposlanik Republike Hrvatske u Saveznoj Republici Brazil, sa sjedištem u Brazillji, postavlja se i za izvanrednog i opunomoćenog veleposlanika Republike Hrvatske u Bolivarskoj Republici Venezueli, sa sjedištem u Braziliji.

Ova Odluka stupa na snagu danom donošenja.

Klasa: 018-07/12-02/12
Urbroj: 71-05-03/1-12-3
Zagreb, 2. ožujka 2012.

Predsjednik
Republike Hrvatske
Ivo Josipović, v. r.

Odluka, NN 30/2012-741
## Rješenje klasa: UP/I-115-01/12-04/03, urbroj: 524-08-03/2-12-4 od 22. veljače 2012. za A.D.V. Grupa d.o.o. iz Kaštel Štafilića

### NN 30/2012 (9.3.2012.), Rješenje klasa: UP/I-115-01/12-04/03, urbroj: 524-08-03/2-12-4 od 22. veljače 2012. za A.D.V. Grupa d.o.o. iz Kaštel Štafilića

MINISTARSTVO RADA I MIROVINSKOGA SUSTAVA

742

Na zahtjev A.D.V. GRUPE d.o.o. iz Kaštel Štafilića, Cesta dr. Franje Tuđmana 861, OIB: 98946028063, a na temelju članka 91. stavka 4. Zakona o zaštiti na radu (»Narodne novine«, broj 59/96, 94/96, 114/03, 100/04, 86/08, 116/08 i 75/09) i članka 16. stavka 1. Pravilnika o uvjetima pod kojima pravne osobe mogu obavljati poslove zaštite na radu (»Narodne novine«, broj 114/02 i 126/03), Ministarstvo rada i mirovinskoga sustava donosi

RJEŠENJE

I.

A.D.V. GRUPA d.o.o. iz Kaštel Štafilića, Cesta dr. Franje Tuđmana 861, OIB: 98946028063, ispunjava uvjete za obavljanje poslova zaštite na radu, te se ovlašćuje da u okviru svoje djelatnosti može obavljati sljedeće poslove:

1) izrada procjena opasnosti;

2) osposobljavanja radnika za rad na siguran način.

II.

Poslove iz točke I. ovog rješenja navedeno društvo može obavljati dok ispunjava propisane uvjete, a o svim promjenama koje se odnose na ispunjavanje uvjeta društvo je obvezno obavijestiti ovo Ministarstvo u roku od 15 dana od dana nastale promjene.

III.

Ovo rješenje objavit će se u »Narodnim novinama«.

Klasa: UP/I-115-01/12-04/03

Urbroj: 524-08-03/2-12-4

Zagreb, 22. veljače 2012.

Ministar
prof. dr. sc. Mirando Mrsić, dr. med., v. r.

Rješenje, NN 30/2012-742
## Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

### NN 30/2012 (9.3.2012.), Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

MINISTARSTVO ZDRAVLJA

746

Na temelju članka 107. stavka 4. i stavka 6. Zakona o oružju (»Narodne novine« broj 63/07), ministar zdravlja donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA ZA OBAVLJANJE ZDRAVSTVENIH PREGLEDA ZA DRŽANJE I NOŠENJE ORUŽJA

I.

U Rješenju o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja (»Narodne novine«, broj 5/93, 16/93, 59/93, 13/94, 95/95, 17/96, 50/96, 54/96, 67/96, 110/96, 35/97, 76/97, 87/97, 10/98, 28/98, 40/98, 78/98, 100/98, 148/98, 161/98, 42/99, 79/99, 86/99, 100/99, 115/99, 130/99, 148/99, 11/00, 25/00, 29/00, 38/00, 46/00, 105/00, 117/00, 18/01, 37/01, 53/01, 134/02, 3/03, 14/03, 63/03, 94/03, 107/03, 124/03, 134/03, 150/03, 162/03, 179/03, 198/03, 29/04, 14/05, 84/05, 120/05, 132/05, 138/05, 8/06, 28/06, 52/06, 103/06, 115/06, 122/06, 136/06, 9/07, 19/07, 44/07, 63/07, 71/07, 12/08, 17/08, 29/08, 32/08, 47/08, 69/08, 83/08, 90/08, 137/08, 15/09, 26/09, 33/09, 43/09, 68/09, 91/09, 116/09, 138/09, 14/10, 31/10, 44/10, 79/10, 118/10, 133/10, 12/11, 34/11, 42/11, 58/11, 68/11, 76/11, 112/11 i 148/11 i 18/12).

Iza rednog broja 239. dodaju se brojevi i riječi:

»240. Ustanova za zdravstvenu skrb Profozić, Zagreb, Trnjanska 59.

241. Ustanova za zdravstvenu skrb za medicinu rada i ginekologiju Euromedica, Zagreb, Rakovčeva 6«

Ovo Rješenje stupa na snagu osmog dana od dana objave u »Narodnim novinama«.

Klasa: UP/I-500-01/07-05/08

Urbroj: 534-05-1-1/3-12-69

Zagreb, 24. veljače 2012.

Ministar
prof. dr. sc. Rajko Ostojić, dr. med., v. r.

Rješenje, NN 30/2012-746
## Rješenje o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje zdravstvene sposobnosti čuvara i opće i posebne zdravstvene sposobnosti zaštitara

### NN 30/2012 (9.3.2012.), Rješenje o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje zdravstvene sposobnosti čuvara i opće i posebne zdravstvene sposobnosti zaštitara

MINISTARSTVO ZDRAVLJA

747

Na temelju članka 61. stavka 2. a u vezi s člankom 23. stavkom 2. Zakona o privatnoj zaštiti (»Narodne novine« br. 68/03), ministar zdravlja donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA I SPECIJALISTA MEDICINE RADA U PRIVATNOJ PRAKSI ZA UTVRĐIVANJE OPĆE ZDRAVSTVENE SPOSOBNOSTI ČUVARA I OPĆE I POSEBNE ZDRAVSTVENE SPOSOBNOSTI ZAŠTITARA

I.

U Rješenju o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara (»Narodne novine« br. 159/03, 179/03, 95/04, 179/04, 113/05, 130/05, 05/06, 45/06, 78/06, 98/06, 113/06, 45/07, 77/07, 116/07, 126/07, 133/07, 15/08, 29/08, 45/08, 90/08, 135/08, 15/09, 26/09, 33/09, 43/09, 68/09 i 78/09, 89/09, 116/09, 138/09, 14/10, 31/10, 44/10, 79/10, 120/10, 133/10, 12/11, 34/11, 44/11, 58/11, 68/11, 87/11, 112/11, 136/11, 148/11 i 18/12.)

u točki I. iza rednog broja 83. dodaju se brojevi i riječi:

»84. Ustanova za zdravstvenu skrb za medicinu rada i ginekologiju Euromedica, Zagreb, Rakovčeva 6

85. Ustanova za zdravstvenu skrb Profozić, Zagreb, Trnjanska cesta 59

86. Dom zdravlja Zagreb-Zapad na lokaciji Baštijanova 52, Vrabečak 4 i Zvoningradska 9«

Ovo Rješenje stupa na snagu osmog dana od dana objave u »Narodnim novinama«.

Klasa: UP/I-500-01/03-06/1

Urbroj: 534-05-1-1/3-12-85

Zagreb, 24. veljače 2012.

Ministar
prof. dr. sc. Rajko Ostojić, dr. med., v. r.

Rješenje, NN 30/2012-747
## Prosječna mjesečna isplaćena neto i bruto-plaća u pravnim osobama Republike Hrvatske za 2011.

### NN 30/2012 (9.3.2012.), Prosječna mjesečna isplaćena neto i bruto-plaća u pravnim osobama Republike Hrvatske za 2011.

DRŽAVNI ZAVOD ZA STATISTIKU

749

Državni zavod za statistiku objavljuje

PROSJEČNU MJESEČNU ISPLAĆENU NETO-PLAĆU PO ZAPOSLENOME U PRAVNIM OSOBAMA REPUBLIKE HRVATSKE ZA 2011.

Prosječna mjesečna isplaćena neto-plaća po zaposlenome u pravnim osobama Republike Hrvatske za 2011. iznosila je 5 441 kunu.

PROSJEČNU MJESEČNU BRUTO-PLAĆU PO ZAPOSLENOME U PRAVNIM OSOBAMA REPUBLIKE HRVATSKE ZA 2011.

Prosječna mjesečna bruto-plaća po zaposlenome u pravnim osobama Republike Hrvatske za 2011. iznosila je 7 796 kuna.

Klasa: 953-03/12-01/3
Urbroj: 555-08-07-02/12-1
Zagreb, 1. ožujka 2012.

Ravnatelj
dr. sc. Ivan Kovač, v. r.

Ostalo, NN 30/2012-749
## Uredba o izmjenama Uredbe o osnivanju Poslovno-inovacijske agencije Republike Hrvatske

### NN 31/2012 (14.3.2012.), Uredba o izmjenama Uredbe o osnivanju Poslovno-inovacijske agencije Republike Hrvatske

VLADA REPUBLIKE HRVATSKE

755

Na temelju članka 12. stavka 2. Zakona o ustanovama (»Narodne novine«, br. 76/93, 29/97, 47/99 i 35/2008), Vlada Republike Hrvatske je na sjednici održanoj 29. veljače 2012. godine donijela

UREDBU

O IZMJENAMA UREDBE O OSNIVANJU POSLOVNO-INOVACIJSKE AGENCIJE REPUBLIKE HRVATSKE

Članak 1.

U Uredbi o osnivanju Poslovno-inovacijske agencije Republike Hrvatske (»Narodne novine«, broj 129/2010), u članku 7. stavku 1. riječi: »četiri člana« zamjenjuju se riječima: »šest članova«.

Stavak 2. mijenja se i glasi:

»Članove Upravnog vijeća imenuje Vlada Republike Hrvatske na prijedlog ministra nadležnog za znanost, uz prethodnu suglasnost ministra nadležnog za gospodarstvo i ministra nadležnog za poduzetništvo.«.

Članak 2.

Danom stupanja na snagu ove Uredbe na Agenciju se prenose poslovi provedbe programa iz predmeta poslovanja trgovačkog društva Hrvatski institut za tehnologiju – HIT d.o.o., koji se financiraju iz državnog proračuna.

Pismohranu i ostalu dokumentaciju, opremu, imovinu, financijska prava i obveze vezane uz poslove iz stavka 1. ovoga članka, te zaposlenike trgovačkog društva Hrvatski institut za tehnologiju – HIT d.o.o. koji rade na poslovima iz stavka 1. ovoga članka preuzima Agencija.

U svrhu provedbe odredbe stavka 2. ovoga članka, ministar nadležan za znanost sklopit će s ravnateljem Agencije sporazum u roku 60 dana od dana stupanja na snagu ove Uredbe.

Članak 3.

Ova Uredba stupa na snagu danom objave u »Narodnim novinama«.

Klasa: 381-02/12-01/01

Urbroj: 5030104-12-1

Zagreb, 29. veljače 2012.

Predsjednik

Zoran Milanović, v. r.

Uredba, NN 31/2012-755
## Uredba o prestanku važenja Uredbe o Povjerenstvu Vlade Republike Hrvatske za granice jedinica lokalne samouprave i Poslovnika o radu Povjerenstva Vlade Republike Hrvatske za granice jedinica lokalne samouprave

### NN 31/2012 (14.3.2012.), Uredba o prestanku važenja Uredbe o Povjerenstvu Vlade Republike Hrvatske za granice jedinica lokalne samouprave i Poslovnika o radu Povjerenstva Vlade Republike Hrvatske za granice jedinica lokalne samouprave

VLADA REPUBLIKE HRVATSKE

756

Na temelju članka 30. stavka 1. Zakona o Vladi Republike Hrvatske (»Narodne novine«, broj 150/2011), Vlada Republike Hrvatske je na sjednici održanoj 8. ožujka 2012. godine donijela

UREDBU

O PRESTANKU VAŽENJA UREDBE O POVJERENSTVU VLADE REPUBLIKE HRVATSKE ZA GRANICE JEDINICA LOKALNE SAMOUPRAVE I POSLOVNIKA O RADU POVJERENSTVA VLADE REPUBLIKE HRVATSKE ZA GRANICE JEDINICA LOKALNE SAMOUPRAVE

Članak 1.

Danom stupanja na snagu ove Uredbe prestaju važiti Uredba o Povjerenstvu Vlade Republike Hrvatske za granice jedinica lokalne samouprave (»Narodne novine«, broj 113/97) i Poslovnik o radu Povjerenstva Vlade Republike Hrvatske za granice jedinica lokalne samouprave (»Narodne novine«, broj 113/97).

Članak 2.

Ova Uredba stupa na snagu danom objave u »Narodnim novinama«.

Klasa: 022-03/12-01/12

Urbroj: 5030106-12-1

Zagreb, 8. ožujka 2012.

Predsjednik

Zoran Milanović, v. r.

Uredba, NN 31/2012-756
## Odluka o izmjeni Odluke o osnivanju i imenovanju članova Povjerenstva za besplatnu dodjelu strane robe

### NN 31/2012 (14.3.2012.), Odluka o izmjeni Odluke o osnivanju i imenovanju članova Povjerenstva za besplatnu dodjelu strane robe

VLADA REPUBLIKE HRVATSKE

759

Na temelju članka 31. stavka 2. Zakona o Vladi Republike Hrvatske (»Narodne novine« broj 150/2011) i članka 516. stavka 3. Uredbe za provedbu Carinskog zakona (»Narodne novine« br. 161/2003, 69/2006, 5/2007, 70/2008, 76/2009 i 29/2011), Vlada Republike Hrvatske je na sjednici održanoj 29. veljače 2012. godine donijela

ODLUKU

O IZMJENI ODLUKE O OSNIVANJU I IMENOVANJU ČLANOVA POVJERENSTVA ZA BESPLATNU DODJELU STRANE ROBE

I.

U Odluci o osnivanju i imenovanju članova Povjerenstva za besplatnu dodjelu strane robe (»Narodne novine« br. 20/2001, 23/2004, 30/2005, 140/2009, 146/2009 i 35/2011), u točki I. stavku 1. podtočke 1., 2. i 3. mijenjaju se i glase:

»1. Slavko Linić, ministar financija, predsjednik;

2. Radimir Čačić, prvi potpredsjednik Vlade Republike Hrvatske i ministar gospodarstva, član;

3. prof. dr. sc. Andrea Zlatar Violić, ministrica kulture, članica.«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/12-02/12

Urbroj: 5030120-12-01

Zagreb, 29. veljače 2012.

Predsjednik

Zoran Milanović, v. r.

Odluka, NN 31/2012-759
## Odluka o dopuni Odluke o načinu osiguravanja i raspolaganja sredstvima dopunskog zdravstvenog osiguranja

### NN 31/2012 (14.3.2012.), Odluka o dopuni Odluke o načinu osiguravanja i raspolaganja sredstvima dopunskog zdravstvenog osiguranja

31 14.03.2012 Odluka o dopuni Odluke o načinu osiguravanja i raspolaganja sredstvima dopunskog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

761

Na osnovi članka 10. stavka 2. Zakona o dobrovoljnom zdravstvenom osiguranju (»Narodne novine« broj 85/06., 150/08. i 71/10.), članka 15. stavka 1. Pravila uspostavljanja i provođenja dopunskog zdravstvenog osiguranja (»Narodne novine« broj 2/09., 32/09., 59/09., 91/09., 118/09., 4/10. i 88/10.) i članka 27. stavka 1. točka 6. Statuta Hrvatskog zavoda za zdravstveno osiguranje (»Narodne novine« broj 18/09., 33/10. i 8/11.), Upravno vijeće Hrvatskog zavoda za zdravstveno osiguranje na 2. sjednici održanoj 17. veljače 2012. godine, donijelo je

ODLUKU

O DOPUNI ODLUKE O NAČINU OSIGURAVANJA I RASPOLAGANJA SREDSTVIMA DOPUNSKOG ZDRAVSTVENOG OSIGURANJA

Članak 1.

U Odluci o načinu osiguravanja i raspolaganja sredstvima dopunskog zdravstvenog osiguranja (»Narodne novine« broj 2/09. i 118/09., – u daljnjem tekstu: Odluka) iza članka 11. dodaje se novi članak 11.a koji glasi:

»Članak 11.a

Iznimno od odredaba točke X. stavka 1. i 2. Općih uvjeta ugovora o dopunskom zdravstvenom osiguranju (»Narodne novine« broj 118/09.) Zavod može, na zahtjev osiguranika/ugovaratelja, fizičke osobe, odobriti obročno plaćanje duga za iznos koji ne može biti manji od tri mjesečna obroka premija iz sklopljenog ugovora/police o dopunskom zdravstvenom osiguranju (u daljnjem tekstu: ugovor). Maksimalan broj obroka za iznos duga određuje se kako slijedi:

|  |  |
| --- | --- |
| za iznos duga u kn | maksimalni broj obroka duga |
| do 1.000,00 | do 4 |
| od 1.001,00 do 2.000,00 | do 5 |
| od 2.001,00 i više | do 6 |

Ako osiguranik/ugovaratelj ima važeću policu dopunskog zdravstvenog osiguranja i ima ugovoreno mjesečno plaćanje premije, prvi i svaki sljedeći obrok duga, dospijeva za naplatu u roku propisanom ugovorom/policom za podmirivanje redovnog dospjelog za naplatu obroka premije.

Ako osiguranik/ugovaratelj ima važeću policu dopunskog zdravstvenog osiguranja i ima ugovoreno tromjesečno, polugodišnje ili godišnje plaćanje, odnosno nema važeću policu dopunskog zdravstvenog osiguranja, prvi se obrok plaća odmah u roku od tri dana od dana zaprimanja pisanog odobrenja o obročnom plaćanju duga, a ostali obroci dospijevaju u roku od 30 dana od dana dospijeća za plaćanje prvog obroka duga.

Obroci duga određuju se u podjednakim iznosima i podmiruju u rokovima propisanim stavkom 2. i 3. ovog članka uz obvezu urednog podmirivanja redovno dospjelih obroka premije prema odredbama ugovora.

Na iznos duga, odnosno na preostali iznos duga obračunava se zakonska zatezna kamata.«

Članak 2.

Ova Odluka stupa na snagu danom objave u »Narodnim novinama«.

Klasa: 025-04/12-01/19
Urbroj: 338-01-01-12-1
Zagreb, 17. veljače 2012.

Predsjednik
Upravnog vijeća Hrvatskog zavoda
za zdravstveno osiguranje
mr. sc. Marijan Cesarik, dr. med., v. r.

Odluka, NN 31/2012-761
## Indeks proizvođačkih cijena industrijskih proizvoda na domaćem tržištu u veljači 2012.

### NN 31/2012 (14.3.2012.), Indeks proizvođačkih cijena industrijskih proizvoda na domaćem tržištu u veljači 2012.

31 14.03.2012 Indeks proizvođačkih cijena industrijskih proizvoda na domaćem tržištu u veljači 2012.

DRŽAVNI ZAVOD ZA STATISTIKU

762

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U VELJAČI 2012.

Indeks proizvođačkih cijena industrijskih proizvoda na domaćem tržištu u veljači 2012. u odnosu na siječanj 2012. iznosi 102,0.

Klasa: 954-02/12-01/08

Urbroj: 555-06-04-03-01/12-02

Zagreb, 9. ožujka 2012.

Ravnatelj

dr. sc. Ivan Kovač, v. r.

Ostalo, NN 31/2012-762
## Rješenje o imenovanju pomoćnice ministra regionalnoga razvoja i fondova Europske unije

### NN 32/2012 (15.3.2012.), Rješenje o imenovanju pomoćnice ministra regionalnoga razvoja i fondova Europske unije

VLADA REPUBLIKE HRVATSKE

765

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 41. stavka 3. Zakona o sustavu državne uprave (»Narodne novine«, broj 150/2011), Vlada Republike Hrvatske je na sjednici održanoj 23. veljače 2012. godine donijela

RJEŠENJE

O IMENOVANJU POMOĆNICE MINISTRA REGIONALNOGA RAZVOJA I FONDOVA EUROPSKE UNIJE

Imenuje se HELGA BUBANOVIĆ DEVČIĆ pomoćnicom ministra regionalnoga razvoja i fondova Europske unije.

Klasa: 080-02/12-01/188

Urbroj: 5030115/1-12-01

Zagreb, 23. veljače 2012.

Predsjednik

Zoran Milanović, v. r.

Rješenje, NN 32/2012-765
## Rješenje o imenovanju pomoćnika ministrice vanjskih i europskih poslova

### NN 32/2012 (15.3.2012.), Rješenje o imenovanju pomoćnika ministrice vanjskih i europskih poslova

VLADA REPUBLIKE HRVATSKE

766

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 41. stavka 3. Zakona o sustavu državne uprave (»Narodne novine«, broj 150/2011), Vlada Republike Hrvatske je na sjednici održanoj 23. veljače 2012. godine donijela

RJEŠENJE

O IMENOVANJU POMOĆNIKA MINISTRICE VANJSKIH I EUROPSKIH POSLOVA

Imenuje se mr. sc. NEBOJŠA KOHAROVIĆ pomoćnikom ministrice vanjskih i europskih poslova, s danom 1. ožujka 2012. godine.

Klasa: 080-02/12-01/189

Urbroj: 5030115/1-12-01

Zagreb, 23. veljače 2012.

Predsjednik

Zoran Milanović, v. r.

Rješenje, NN 32/2012-766